Mees gesoekte Vrystaat-misdadigers aangekeer - Maroela Media
Mees gesoekte Vrystaat-misdadigers aangekeer
Drie van die mees gesoekte verdagtes in die Vrystaat is in Welkom vir besigheidsroof in hegtenis geneem.
"Die polisie het Vrydagaand 'n wenk ontvang dat vier mans twee snoepwinkels binne 'n uur beroof het," het sers. Mamello Makhuoane, woordvoerder van die polisie in die Vrystaat, gesê. Beide van dié winkels het aan Bangladesjers behoort.
"Die verdagtes het die winkels betree en vuurwapens op die eienaars gerig. Hulle het 'n onbekende bedrag geld geëis en het ook van die goedere gesteel. Hulle het met 'n wit Toyota Conquest van die toneel gevlug," het Makhuoane bygevoeg.
Die voertuig is in Manny's Town, Welkom, opgespoor. Die 23-jarige bestuurder was steeds in die motor. Sy twee vermeende medepligtiges, onderskeidelik 23 en 28 jaar oud, is later in kroeë in Thabong opgespoor. Die vierde verdagte is steeds op vrye voet.
Al drie mans sal Maandag in die Welkom-landdroshof verskyn.
misdaad polisie Vrystaat
Obama glo nie welkom in SA nie
Dit is altyd goeie nuus as die mense aangekeer word maar baie keer is die vreugde van korte duur as ek hoor hulle het uit aanhouding ontsnap, of 'n ligte vonnis gekry, of selfs weens 'n gebrek aan kundigheid word hulle weer vry gelaat omdat partykeer die ondersoek beamptes nie deeglik genoeg was nie.